28. 7. 86 De Europæiske Fællesskabers Tidende Nr. C 189/5 
1. Udvalget udtrykker tilfredshed med Kommissionens 
direktivforslag. 
2. MAC-systemerne vil efter Udvalgets mening yde et 
afgørende bidrag til det europæiske samarbejde og 
muliggøre bedre gensidig information om kultur samt 
sociale og politiske systemer i de europæiske lande. 
Endvidere er det vigtigt af hensyn til den økonomiske 
udvikling i Europa, at den nye tekniske udvikling ikke blot 
giver fremstillingsindustrien nye impulser, men også øger 
afsætningsmulighederne kraftigt. 
3. MAC-systemerne udnytter de nye metoder til elektro­
nisk overførsel af signaler og er langt billigere at anvende 
end de hidtil benyttede systemer. Der kan transmitteres 
langt flere informationer end med de traditionelle metoder. 
MAC-systemerne blev udviklet specielt til satellitter til 
direkte modtagelse og er velegnede til de særlige trans-
missionsvilkår, som knytter sig til satellitter. Den store 
fordel ved disse systemer ligger i forbedringen af billedkva­
liteten og — i kraft af den benyttede digitalteknik — i 
forbedringen af lyden. Billedet generes ikke af overlapning 
af lysstyrke- og farvesignaler. Det vil også blive muligt at 
benytte en større billedskærm i en ikke alt for fjern fremtid. 
Desuden øges antallet aflydkanaler, og stereomodtagekva-
liteten sikres. Dermed er det også muligt at stå klar med 
flerlydskanaler til transmission af TV-programmer på flere 
sprog — hvilket har særlig stor betydning for det europæiske samarbejde og den bedre gensidige forståelse 
mellem befolkningen i de europæiske lande. Flerlydska­
naler har særlig betydning for de satellitter til direkte TV-
transmission, hvis modtagerområder ikke falder inden for 
et enkelt lands grænser. 
4. Udvalget finder det af stor betydning for det 
europæiske samarbejde, at man i satellitmodtagerteknik­
ken nu lægger et fælles system til grund — i modsætning til 
traditionel TV-transmission, hvor der findes to systemer 
(PAL og SECAM). 
5. Det er også en fordel, at der fremover vil kunne 
bygges mindre og dermed billigere antenner til satellitmod-
tagelse. Prisen på disse antenner vil komme til at ligge 
stadig nærmere prisen på de traditionelle TV-antenner. 
Dette vil øge mulighederne for spredning af satellitpro­
grammer væsentligt. Fordelene ved denne løsning skal også 
komme medlemsstater med udbredt kabelnet til gode. 
6. Udvalget forventer, at seerne i medlemsstaterne på 
længere sigt vil kunne indstille sig på de fælles tekniske 
specifikationer, men at man trods alt også vil tilbyde dem 
rimelige, midlertidige løsninger i en overgangsperiode. 
7. Udvalget forventer endvidere, at radiofoniernes og 
fremstillingsindustriens eksperter i passende omfang vil 
blive inddraget i det udvalg, som skal nedsættes i henhold 
til direktivets artikel 3. 
Bruxelles, den 23. april 1986. 
Formand for 
Det økonomiske og sociale Udvalg 
Gerd MUHR 
Udtalelse om forslag til Rådets direktiv om retlig beskyttelse af halvlederprodukters originale 
topografi 
(86/C 189/04) 
Rådet for De europæiske Fællesskaber besluttede den 20. januar 1986 under henvisning til EØF-
traktatens artikel 100 at anmode om Det økonomiske og sociale Udvalgs udtalelse om ovennævnte 
emne. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som udpegede Ph. H. Noordwal til ordfører. Sektionen vedtog sin udtalelse den 
2. april 1986. 
Det økonomiske og sociale Udvalg vedtog på sin 236. plenarforsamling den 23. april 1986 
enstemmigt følgende udtalelse: 
Nr. C 189/6 De Europæiske Fællesskabers Tidende 28. 7. 86 
Udvalget støtter fuldt ud Kommissionens forslag til direktiv 
om retlig beskyttelse af halvlederprodukters originale 
topografi. Udvalget kan i vid udstrækning tilslutte sig det 
foreslåede indhold af direktivet, men forventer, at Rådet og 
Kommissionen i høj grad er opmærksom på nedenstående 
bemærkninger. 
1. Generelle bemærkninger 
1.1. Halvledernes funktioner afhænger i høj grad af 
topografien, hvis udvikling kræver investeringer i form af 
arbejdskraft, teknik og penge. Også Udvalget erkender 
halvlederindustriens betydning. 
1.2. Det må forhindres, at halvledertopografi efter­
lignes. Kun et fåtal af medlemsstaterne har indført retlig 
beskyttelse. Gennemførelse af retlig beskyttelse er derfor 
påkrævet. 
1.3. Gennemførelsen af det interne marked gør det 
nødvendigt at tilvejebringe denne beskyttelse på EF-plan. 
Der er derfor behov for, at medlemsstaternes regler bliver 
så ensartede som muligt. Når direktivet først er vedtaget, 
skal medlemsstaterne vedtage gennemførelseslovgivning 
på området; de bør fortsætte med at konsultere hinanden 
om udkast til lovgivning under Kommissionens auspicier, 
så man ikke ender med divergerende løsninger. 
1.4. Forslaget omhandler kun visse grundlæggende 
principper (hvem og hvad der skal beskyttes, de beskyttede 
personers eneret samt enerettens varighed), mens de 
nærmere bestemmelser, som er nødvendige for at kunne 
konkretisere grundprincipperne, overlades til national 
lovgivning. Udvalget kan tilslutte sig denne metode. 
1.5. Kommissionens forslag har også til formål at sikre 
beskyttelse af EF-topografier i USA. Udvalget kan 
acceptere, at der findes forskelle mellem terminologien og 
gennemførelsen i USA og EF, forudsat at der er tale om 
gensidighed i forholdet mellem de to parter. Den amerikan­
ske lovgivning bevirker, at EF-halvlederprodukters beskyt­
telse på det amerikanske marked vil blive bragt i fare, 
medmindre EF beslutter sig til at gribe ind snarest. Udvalget 
opfordrer derfor Rådet til at vedtage direktivet hurtigst 
muligt, og under alle omstændigheder inden juni 1986. 
Endvidere opfordres Kommissionen til at tage alle 
fornødne skridt til at sørge for, at den midlertidige 
beskyttelse i USA forlænges mest muligt. Medlemsstaterne 
bør ikke desto mindre tage de nødvendige lovgivnings­mæssige skridt til at efterkomme direktivet snarest muligt, 
og senest inden 1. oktober 1987. 
2. Særlige bemærkninger 
2.1. Artikel 1 (Definitioner) 
2.1.1. Udvalget godkender de definitioner, som Kom­
missionen foreslår. Dog skal det bemærkes, at definitionen 
i litra c), (»kommerciel udnyttelse«), hvor der benyttes 
ordlyden »et halvlederprodukt fremstillet ved brug af åen 
pågældende topografi«, ikke synes at dække samtlige 
muligheder. Udvalget foreslår at benytte formuleringen »et 
halvlederprodukt, som er en reproduktion ^topografien«. 
2.1.2. Med hensyn til »topografi« ønsker Udvalget at 
understrege, at dette ord giver en mere dækkende 
beskrivelse af den tekniske karakter af det pågældende 
produkt end det amerikanske udtryk »mask work« 
(udformning) og det engelske ord »circuit layout« (kreds-
løbsmønster), som benyttes i referencerne til den japanske 
lovgivning. 
2.2. Artikel 2 {Beskyttelse af topografier) 
2.2A. Udvalget er enig med Kommissionen i, at det 
eneste acceptable kriterium bør være »originalitet« og ikke 
blot »nyhed«, fordi dette juridisk set er den mest praktiske 
metode. Dette stemmer overens med den traktat, som 
foreslås af Verdensorganisationen for intellektuel Ejen­
domsret (WIPO). 
Udvalget godkender Kommissionens forslag om at undgå 
at udvide beskyttelsen til at omfatte produkter, der anses 
for »ubetydeligheder«, ved at indføje ordet »almindelig« i 
artikel 2, stk. 3. 
2.2.2. Udvalget ser gerne, at det i direktivet gøres mere 
klart, at ikke blot en original topografi som helhed, men 
også dens originale dele fortjener beskyttelse. 
2.3. Artikel 3 (Beskyttede personer) 
2.3.1. Stk. 1 og 2 
Udvalget mener, at Kommissionen bør tage stk. 1 og 2 op til 
alvorlig nyovervejelse og forenkle stykkerne. Der foreslås 
følgende affattelse: 
»Ret til beskyttelse skal tilkomme personer, som er 
ophavsmænd til et halvlederprodukts originale topogra­
fi, og som er statsborgere eller bosiddende i en 
medlemsstat, samt sådanne personers retsefterfølgere«. 
»Imidlertid skal selskaber, som er hjemmehørende i EF 
(som defineret i EØF-traktatens artikel 58), have en reel 
og vedvarende tilknytning til medlemsstatens økonomi.« 
28. 7. 86 De Europæiske Fællesskabers Tidende Nr. C 189/7 
2.3.2. Stk. 3 2.4.2. Stk. 3 
Udvalget godkender Kommissionens udkast; da en interna­
tional traktat ikke kan forventes vedtaget i den nærmeste 
fremtid, henstilles det til Rådet, at der efter forslag fra 
Kommissionen kun ydes beskyttelse til personer fra 
tredjelande i de tilfælde, hvor de pågældende tredjelande 
garanterer EF-landene tilsvarende beskyttelse. Det er ikke 
desto mindre Udvalgets håb, at der findes frem til en 
international løsning, som gør »national behandling« 
mulig. Dette forudsætter, at Kommissionen i samarbejde 
med medlemsstaterne deltager aktivt i WIPO's drøftelser. 
2.4. Artikel 4 (Formaliteter) 
2.4.1. Stk. 1 
Udvalget går imod obligatorisk registrering og deponering. 
Imidlertid er Udvalget enigt i, at der, især af handelspoliti­
ske årsager (f.eks. i forholdet til USA og Japan), ikke er 
nogen grund til, at det bør være lettere at opnå beskyttelse 
(dvs. helt uden formaliteter) i medlemsstaterne end i andre 
lande. Udvalget kan derfor gå med til, at i det mindste nogle 
stater går ind for sådanne formaliteter. Det fremhæver dog, 
at obligatorisk registrering og deponering skal være enkelt 
og billigt. Reglerne om registrering og deponering bør 
derfor være begrænset til, hvad der kræves for almindelig 
anerkendelse af den beskyttede topografi. Udvalget lægger 
særlig vægt på, at det ekstra krav, medlemsstaterne kan 
stille om deponering af »materiel, som identificerer, 
beskriver eller eksemplificerer topografien eller en kombi­
nation heraf«, under ingen omstændigheder må give 
offentligheden adgang til oplysninger, som deponenten 
anser for fortrolige. Enhver forpligtelse til at fremlægge en 
»beskrivelse« vil endvidere være helt umulig at efterkomme 
i praksis. Det bør forbydes, at der i denne eller hin medlemsstat 
indføres formaliteter, som kan give anledning til forskelle 
inden for EF. Udvalget godkender oplægget og understre­
ger, at yderligere besværlige, kostbare og tidrøvende 
administrative, tekniske eller juridiske krav under ingen 
omstændigheder må føre til handelshindringer.-
2.5. Artikel 5, stk. 2 og 3 (Såkaldt »reverse engineering«) 
Udvalget kan tilslutte sig bemærkningerne i Kommissio­
nens begrundelse (nr. 28) og mener, at en »betragtning« 
ville kunne belyse disse stykker yderligere. Udvalget kan 
godkende reglen om, at »reverse engineering«, der 
resulterer i en topografi, som i sig selv er original, kan opnå 
beskyttelse. 
2.6. Artikel 6 (Beskyttelsens varigbed) 
Udvalget mener, at den automatiske beskyttelse, som 
begynder at løbe fra det tidspunkt, hvor topografien 
fikseres eller kodes for første gang, er vigtig, og anser en 
beskyttelsesperiode på ti år for et passende minimum. 
2.7. Artikel 8 (Mærkning) 
Udvalget er enigt i, at medlemsstaterne eventuelt på 
frivilligt grundlag kan vedtage bestemmelser om særskilt 
mærkning af halvlederprodukter. Der bør dog ikke 
fastsættes nogen forpligtelse til at benytte mærket »T«. 
Udvalget foretrækker, at der gives et vist spillerum, men at 
man bevæger sig i retning af et internationalt anerkendt 
symbol, helst »T«. 
Bruxelles, den 23. april 1986. 
Formand for 
Det økonomiske og sociale Udvalg 
Gerd MUHR 
Udtalelse om forslag til Rådets direktiv om ændring, med henblik på kongeriget Spaniens og 
republikken Portugals tiltrædelse, af direktiv 77/93/EØF om foranstaltninger mod indslæbning 
af skadegørere på planter eller planteprodukter 
(86/C 189/05) 
Rådet for De europæiske Fællesskaber besluttede den 24. januar 1986 under henvisning til EØF-
traktatens artikel 198 at anmode om Det økonomiske og sociale Udvalgs udtalelse om ovennævnte 
emne.